ספארץ נולדה בעיר נוסיבקה בשם ויקטוריה קולהייקו (באוקראינית: Вікторія Кульгейко), ששכנה אז בשטחי הרפובליקה הסובייטית הסוציאליסטית האוקראינית. כשהייתה בת 13, ב-1991, התפרקה ברית המועצות ואוקראינה נוסדה מחדש. בשנת 2000 ספארץ היגרה לארצות הברית וב-2006 זכתה למעמד אזרחות בארצות הברית. באותה השנה בה הגיעה לאמריקה נישאה לג'ייסון ספארץ, ולהם שתי בנות. טרם הגיעה לארצות הברית, ספארץ השלימה באוניברסיטה הלאומית לכלכלה בקייב לימודי תואר ראשון ותואר שני במנהל עסקים. היא קיבלה תואר שני בחשבונאות מבית הספר לעסקים ע"ש קלי באוניברסיטת אינדיאנה שבאינדיאנפוליס.